Melanogrammus aeglefinus

Ang Melanogrammus aeglefinus (Ingles: haddock; Espanyol: eglefino, anón) ay isang uri ng isdang namumuhay sa hilagang Karagatang Atlantiko.  Sa dagat lamang ito nabubuhay.  Mahalagang isda ang eglepino para sa industriya ng pangingisda.  Madaling makilala ang isda dahil sa itim nitong guhit sa puting gilid nito; at mayroon ding maitim at bilog na  batik sa likod ng hasang.  Tumitimbang na may 1 hanggang 4 na mga libra ang mga nahuhuling eglepino.  

Katulad ng mga kamag-anakan nitong bakalaw o kalaryas, mayroong tatlong panlikod na mga palikpik ang eglepino, at kumakain ng mga moluska, mga krustasyano, at mga bulati.  Kaiba ang eglepino mula sa Pollachius na may kabaligtad na kulay: puting guhit sa ibabaw ng itim na panlikod na kulay.

Mga sanggunian

Gadidae